Sóller’n juna

Sóller’n juna (Ferrocarril de Sóller) on Mallorcan saarella Palman ja Sóller’n välillä kulkeva sähköjuna. Sen raideleveys on 914 mm. Se ylittää 496 metriä korkean Sierra de Alfàbia -vuoriston ja kulkee 13 tunnelin läpi. Rata avattiin vuonna 1912. Junan asema on 75 metrin päässä Palman nykyisestä juna- ja linja-autoasemasta. Alun perin junan yksi tärkeä tehtävä oli kuljettaa hedelmiä viljelyksiltä Palmaan. Nykyään junan matkustajat ovat pääasiassa turisteja, jotka haluavat kokea menneen ajan junamatkustamista. Lähteet